สวัสดีดีค่ะคุณหรือผู้มีความรู้ทุกท่านนะคะ มีเรื่องปรึกษาค่ะ พ่อเผลอดูดยาฆ่าหญ้าแต่ไม่กลืนนะคะ หลังจากนั้นแค่บ้วนปากทิ้งด้วยน้ำเปล่า แต่ไม่ได้ไปหาผ่านไป 3 วัน ปากเริ่มพุพองแต่ไม่มีอาการอย่างอื่นหลังจากไปหาแล้วบอกว่ายาซึมเข้าสู่ร่างกายแล้วช่วยอะไรไม่ได้แล้ว แต่อาการพ่อเป็นปกตินะคะ ดังนั้นจึงขอปรึกษาว่ากรณีควรทำอย่างไรดีคะ หรือไปตรวจโรงพยาบาลใหญ่ประจำภาคดีคะ
สวัสดีค่ะ ยาฆ่าหญ้าเป็นสารเคมีอันตราย ไม่ควรสัมผัสกับร่างกายโดยตรง ยาฆ่าหญ้าจะมีส่วนผสมของสารเคมีหลัก คือ Carbamates และOrganophosphates ซึ่งมีผลต่อผิวหนังหรือเยื่อบุทำให้เกิดอาการพุพอง และทำให้มีอาการต่อระบบต่างๆภายในร่างกายเช่นใจสั่นหัวใจเต้นเร็ว อุณหภูมิในร่างกายสูง ม่านตาขยาย ร่างกายแห้งร้อน ปัสสาวะไม่ออก มีอาการลำไส้ไม่ทำงานได้ซึ่งอาจจะต้องสังเกตอาการต่างๆดังกล่าวไป การรักษาก็อาจจะรักษาตามอาการ ความรุนแรงของอาการขึ้นอยู่กับปริมาณยาที่ได้รับ และการได้รับการล้างท้องที่เร็วพอ รวมไปถึงการได้รับสารที่จับกับยาที่ทานลงไป เพื่อลดปริมาณยาที่ดูดซึมเข้าสู่ร่างกายและเน้นการขับยาออกจากร่างกายให้มากที่สุด ซึ่งแพทย์จะใช้ สารที่เรียกว่า Fuller's earth ให้จับกับตัวยาฆ่าหญ้าทำให้หมดฤทธ์ในลำไส้ได้ แต่อาจจะมีข้อจำกัดคือถ้าผ่านมาหลายวันดังกล่าวมาแล้ว อาจจะขับออกไม่ได้พิษจากยาฆ่าหญ้า ในระยะแรกจะพบในกลุ่มที่ได้รับพิษปริมาณมาก จะเสียชีวิตภายใน 24 ชั่วโมงแรกจากความล้มเหลวของการทำงานของหัวใจและสมอง ระยะที่สองเมื่อเกิดอาการตับและไตวาย จะเกิดภายหลังช่วง 3-10 วันหลังได้ยา และระยะสุดท้ายเกินกว่า 1 เดือนหรือเป็นปี ซึ่งเกิดจากปอดมีพังผืดเกิดขึ้น ระบบหายใจและหัวใจล้มเหลวตามมาได้ตอนนี้ถ้าไม่สบายใจ สามารถพาพ่อไปพบแพทย์เพื่อตรวจซ้ำหาภาวะแทรกซ้อนต่างๆเช่นผลต่อไต ตับ หรือเอ็กซเรย์ปอดเพิ่มเติมได้ สามารถไปตามรพที่มีสิทธิ์การรักษาก่อน ซึ่งถ้าเกินศักยภาพการรักษาจะมีการส่งต่อไปในรพ.ที่ใหญ่ขึ้นต่อไป